Syras111
సైరస్‌మిస్త్రీకి టాటాసన్స్‌ లీగల్‌ నోటీసు!
ముంబై, డిసెంబరు 27: టాటాగ్రూప్‌ కంపెనీల హోల్డింగ్‌కంపెనీ టాటాసన్స్‌ మంగళవారం ఉద్వాసనకు గురైన ఛైర్మన్‌ సైరస్‌మిస్త్రీకి లీగల్‌నోటీసులు జారీచేసింది. కంపెనీకి చెందిన అత్యంత కీలక సమా చారాన్ని బహిరంగపరిచి నైతిక విలువలను మంటగలిపారని టాటాసన్స్‌ పేర్కొన్నది. అంతేకాకుండా ఎంతో గోప్యంగా ఉంచాల్సిన సమాచారాన్ని సైతం బహిరంగపరిచారని టాటాసన్స్‌ ఆరోపించింది. తన రెండుపేజీల లీగల్‌నోటీస్‌లో మిస్త్రీ గప్యంగా ఉంచాల్సిన గణాంకాలు, వ్యాపార వ్యూహాలు, ఆర్ధిక సమా చారం మొత్తం బైటపెట్టి తప్పిదంచేసారని ఆరోపించింది. న్యాయపరంగా ఇందుకు అవసరమైన అన్ని చర్యలు తీసుకునేందుకు టాటాసన్స్‌ సిద్ధంగా ఉందని ఈనోటీసులో వివరించింది. ఈనెల 20వ తేదీ మిస్త్రీ నేషనల్‌ కంపెనీ లా ట్రిబ్యునల్‌లో కేసు దాఖలు చేసి న తర్వాత టాటాసన్స్‌వైపు నుంచి వచ్చిన మొదటి నోటీస్‌ అని భావించాలి. ట్రిబ్యునల్‌ తన వాదనను మిస్త్రీ గడచిన అక్టోబరు 24 వ తేదీ ఉద్వాసనకు గురైనప్పటి నుంచి కార్పొరేట్‌ రంగంలో టాటాసన్స్‌, మిస్త్రీలమధ్య వివాదం బహిరంగం అయింది. టాటాగ్రూప్‌లోని అన్ని లిస్టెడ్‌ కంపెనీల నుంచి మిస్త్రీ గతవారమే రాజీనామా చేస్తున్నట్లు ప్రకటించారు. ఇంతకాలం మౌనంగా ఉన్న రతన్‌టాటా మొదటిసారి తాత్కాలిక ఛైర్మన్‌ హోదాలో మాట్లాడుతూ మిస్త్రీని తప్పించడం అనివార్యమైన చర్యగా పేర్కొన్నారు. గడచిన రెండునెలలుగా తన వ్యక్తిగత ప్రతిష్టకు భంగం కలిగిస్తూ వచ్చారని, అంతేకాకుండా వందేళ్ల గ్రూపు ప్రతిష్టను సైతం మంటగలుపుతున్నారని పేర్కొన్నారు. ఈ రోజులన్నీ తనకు ఏకాంతమేనని దినపత్రికల్లో తనపై పూర్తిస్థాయిలో దాడులు జరిగాయని, ఎక్కువశాతం నిరాధారమైన అవాస్తవమైన ఆరోపణలతో ఎంతో బాధించాయని టాటా వెల్లడించారు. అంతేకాకుండా ఇటీవలే టాటాకెమికల్స్‌ నుంచి స్వతంత్ర డైరెక్టర్‌గా నుస్లీవాడియాను తొలగించారు. టాటాస్టీల్‌, టాటా మోటార్స్‌ నుంచి కూడా మిస్త్రీని తొలగిస్తున్నట్లు ప్రకటించారు. ఇందుకు సంబంధించి వాడియా కూడా క్రిమినల్‌ పరువునష్టం కేసు దాఖలుచేసారు. టాటాసన్స్‌, తాత్కాలిక ఛైర్మన్‌ రతన్‌టాటాలపై ఈ కేసులు దాఖలయ్యాయి.